கேள்வி: கொல்லு ரவீந்திரன் - அரசியல் வாழ்க்கை பற்றி விளக்கவும்.
பதில்: கொல்லு இரவீந்திரன் 1998ஆம் ஆண்டு மச்சிலிப்பட்டினம் தெலுங்கு தேசம் கட்சி இளைஞர் தலைவராக அரசியலில் நுழைந்தார். இந்தப் பதவியை இவர் பத்து ஆண்டுகளுக்கு வகித்தார். பின்னர் ஆந்திரப் பிரதேச சட்டமன்றத் தேர்தல், 2009 மச்சிலிப்பட்டினத்தில் தெலுங்கு தேசம் கட்சி வேட்பாளராக போட்டியிட வாய்ப்பு வழங்கப்பட்டது. இந்தத் தேர்தலில் இந்திய தேசிய காங்கிரசு கட்சியின் வேட்பாளர் பெர்னி வெங்கடராமையாவிடம் 9,300 வாக்குகள் வித்தியாசத்தில் தோல்வியடைந்தார். ஐந்து ஆண்டுகளுக்குப் பிறகு, 2014இல், அதே பெர்னி வெங்கடராமையாவை 15,800 வாக்குகள் வித்தியாசத்தில் தோற்கடித்தார். பின்னர் அவர் இந்திரப் பிரதேச அமைச்சரவையில் இரண்டு இலாகாக்களுடன் அமைச்சரவையில் சேர்ந்தார் (கைத்தறி & கலால் மற்றும் பி.சி நலன் மற்றும் அதிகாரமளித்தல்). மார்ச் 2015இல், கொல்லு இரவீந்திரன் மச்சிலிப்பட்டினம் ஏழை மக்களின் கல்விக்காக அர்ப்பணிக்கப்பட்ட ஒரு தொண்டு நிறுவனமான ஸ்பர்ஷாவைத் தொடங்கினார். ஏப்ரல் 2017இல் அமைச்சரவை மறுசீரமைப்பைத் தொடர்ந்து, இவர் சட்டம் & நீதி, திறன் மேம்பாடு, இளைஞர், விளையாட்டு, வேலையின்மை சலுகைகள், வெளிநாட்டு வாழ் இந்தியர்களுக்கு அதிகாரமளித்தல் மற்றும் உறவுகள் அமைச்சராக நியமிக்கப்பட்டார்.